**MOKYKLŲ, NORINČIŲ DALYVAUTI PROJEKTO**

**„NEFORMALIOJO VAIKŲ ŠVIETIMO PASLAUGŲ PLĖTRA“**

**KŪNO KULTŪROS IR FIZINIO AKTYVUMO UGDYMO EDUKACINIUOSE UŽSIĖMIMUOSE, PARAIŠKOS FORMA**

|  |
| --- |
|  |
| **Informacija apie švietimo įstaigą** |
| 1. | Pavadinimas | Alytaus Senamiesčio pradinė mokykla |
| 2. | Kodas | 193313549 |
| 3. | Juridinis statusas | Biudžetinė įstaiga |
| 4. | Adresas | Birutės g. 26, Alytus LT‑62151 |
| 5. | Telefono numeris | [(8 3) 157 4437](https://www.google.lt/search?q=senamies%C4%8Dio+pradin%C4%97+mokykla&oq=se&aqs=chrome.1.69i60j35i39j69i57j69i60l3.1644j0j8&sourceid=chrome&ie=UTF-8) |
| 6. | El. pašto adresas | senprad@senamiestis.alytus.lm.lt |
| 7. | Interneto svetainės adresas | https://www.senamiestis.alytus.lm.lt/ |
| **Informacija apie švietimo įstaigos vadovą** |
| 8. | Vardas ir pavardė | Aldona Marijona Karalevičienė |
| 9. | El. pašto adresas | praddir@gmail.com |
| 10. | Telefono numeris | (8 3) 155 1532 |
| **Informacija apie kontaktinį asmenį, dalyvaujantį šiame projekte** |
| 11. | Vardas ir pavardė, pareigos | Violeta Mikalauskienė |
| 12. | El. pašto adresas | mivileta@gmail.com |
| 13. | Telefono numeris | (8 3) 157 3681 |
| **Vertinimo kriterijų atitikimas** |
| 14. | Bendrojo lavinimo mokykloje vykdomos programos (pvz., pradinio ir (ar) pagrindinio, ir (ar) vidurinio ugdymo) | Priešmokyklinio ir pradinio ugdymo |
| 15. | Aprašomų iniciatyvų teminės sritys (t. y. fizinio aktyvumo ir (ar) sveikos gyvensenos ugdymo, ir (ar) saugios aplinkos kūrimo) | Fizinio aktyvumo ir sveikos gyvensenos ugdymo |
| 16. | Mokyklos nuotolis nuo apskrities centro | Mokykla yra apskrities centre |
| **Iniciatyvų aprašymas** |
| 17. | Išvardykite, kokias vykdote švietimo įstaigoje iniciatyvas, susijusias su fiziniu aktyvumu, sveikos gyvensenos ugdymu ir saugios aplinkos kūrimu (pvz., renginiai, akcijos, projektai, edukaciniai užsiėmimai, NVŠ programos). |
| * Projektas „Kur slepiasi sveikata?“
* Klasių bendruomenių sporto vakarai „Sportuojame drauge – aš ir mano šeima“.
* Sporto veiklos dienos (ruduo, pavasaris).
* Judriosios pertraukos „Aktyvus laisvalaikis“.
* Plaukimo pamokos šv. Benedikto gimnazijos baseine 3–4 klasių mokiniams „Saugus vandenyje“.
* Tarpmokyklinės futbolo žaidynės „Pradinukų lyga“.
* Tarpklasinės, tarpmokyklinės kvadrato varžybos.
* Tarpklasinės, tarpmokyklinės varžybos „Drąsūs, stiprūs, vikrūs“.
* Europos judriosios savaitės akcija „Diena be automobilio“.
* Priešmokyklinės ugdymo grupės vaikų ir pradinukų 1 km eitynės.
* Projektas „Sveikatiada“.
* Sportinių žaidimų būrelis.
 |
|  | 17.1. Iniciatyvos(-ų) tikslas(-ai) ir uždaviniai (ne daugiau nei 3 uždaviniai vienam tikslui). |
| Tikslas – organizuojant aktyvias veiklas padėti mokiniams įgyti žinių apie sporto reikšmę ir sveiką gyvenseną, formuoti gebėjimus, ugdyti vertybines nuostatas, susijusias su aktyviu laisvalaikio leidimu, sveikatos tausojimo įgūdžius, reikalingus rengti vaikus gyvenimui greitai besikeičiančioje visuomenėje.Uždaviniai1. Skatinti mokinius sportuoti, padėti jiems suprasti, kad sportas stiprina sveikatą, didina darbingumą, kelia nuotaiką.
2. Skatinti mokinių aktyvumą mokyklos bendruomenės gyvenime, ugdyti bendravimo, bendradarbiavimo gebėjimus.
3. Vykdant sportinę, šviečiamąją veiklą, formuoti visapusišką asmenybę, mokyti vaikus džiaugtis, vertinti aplinką, suprasti jos svarbą, įvairovę.
 |
| 17.2. Aprašykite vykdomas fizinio aktyvumo, sveikos gyvensenos ugdymo ir saugios aplinkos kūrimo iniciatyvas. Vykdymo vieta, trukmė. Dalyvavusių mokinių ir kitų dalyvių skaičius, amžius ir klasės, partneriai, jų vaidmenys. Ką mokiniai veikė? Kokių rezultatų pasiekėte? Kaip žymėjote ir vertinote mokinių veiklos rezultatus ir kt. (rekomenduojama ne daugiau kaip 1 puslapis)? |
| Projektas „Kur slepiasi sveikata?“ vyko mokykloje lapkričio–gruodžio mėn. Jame dalyvavo priešmokyklinės grupės vaikai ir visi 1–4 klasių mokiniai, jų tėvai, Alytaus miesto savivaldybės visuomenės sveikatos biuro darbuotojos, mokyklos socialinė pedagogė ir psichologo asistentė, mokyklos bendruomenė. Mokiniai dalyvavo rytinėje mankštoje, ritminių šokių pamokoje, žaidė linksmąsias estafetes, judriuosius žaidimus, atliko stebėjimus, bandymus, formulavo išvadas, klausėsi specialistų patarimų. Alytaus miesto savivaldybės visuomenės sveikatos biuro darbuotojos vedė ritminių šokių pamoką.Klasių bendruomenių sporto vakarai „Sportuojame drauge – aš ir mano šeima“ vyksta kiekvienos klasės bendruomenės pasirinktu laiku mokslo metų eigoje. Dalyvauja klasės mokiniai ir jų artimieji. Klasės bendruomenės žaidžia judriuosius ir sportinius žaidimus, dalyvauja linksmosiose estafetėse. Tai puiki galimybė dirbti komandoje, stiprinti klasės kolektyvą, tarpusavio santykius.Sporto veiklos dienos vyko rugsėjo mėnesį ir gegužės mėnesį miesto stadione. Dalyvavo priešmokyklinės grupės vaikai ir visi 1–4 klasių mokiniai, jų tėvai. Organizuota ritminė rytinė mankšta, bėgimas, linksmosios estafetės, judrieji žaidimai, draugiškos kvadrato varžybos. Mokiniai išbandė savo jėgas ir gebėjimus įvairiose judriose veiklose, mokėsi įveikti sunkumus, nugalėti kliūtis.Judriosios pertraukos „Aktyvus laisvalaikis“ šiltu metų laiku vyko mokyklos stadione, atvėsus orui – mokyklos sporto salėje. Pertraukų metu visi norintys 1–4 klasių mokiniai galėjo aktyviai judėti. Vaikai žaidė jiems siūlomus arba pačių pasirinktus žaidimus, aktyviai ir naudingai praleido pertraukas, stiprino sveikatą. Plaukimo pamokos „Saugus vandenyje“ vyko pavasarį Alytaus šv. Benedikto gimnazijos baseine. Plaukti mokėsi 3–4 klasių mokiniai. Per 10–12 pamokų mokiniai išmoko saugiai elgtis vandenyje, išsilaikyti ant vandens, kvėpavimo pratimų, plaukti. Be to, jie grūdinosi ir stiprino sveikatą.Tarpmokyklinės futbolo žaidynės „Pradinukų lyga“ vyko pavasarį. Jose dalyvavo 3–4 klasių mokinių komanda. Tai buvo puiki galimybė mokytis komandinio žaidimo, bendravimo ir bendradarbiavimo.Tarpklasinės, tarpmokyklinės kvadrato ir „Drąsūs, stiprūs, vikrūs“ varžybos. Pirmajame ture mokykloje rungėsi 3–4 klasių mokiniai, po to geriausių mokinių komanda dalyvavo tarpmokyklinėse varžybose. Komandiniai žaidimai stiprina kolektyvą, moko siekti ne tik individualių, bet ir komandinių tikslų, atsakomybės.Europos judriosios savaitės metu organizuoti įvairūs žaidimai, estafetės. Akcija „Diena be automobilio“ vyksta kiekvieną rudenį. Priešmokyklinės grupės vaikų ir 1–4 klasių mokinių 1 km eitynės vyksta kiekvieną pavasarį. Projekto „Sveikatiada“ veiklos vyko spalio–gegužės mėn. Jose dalyvavo priešmokyklinės grupės vaikai ir visi 1–4 klasių mokiniai, mokinių tėvai. Užsiėmimus siūlė projekto organizatoriai, o mokykla juos integravo į mokomuosius dalykus, organizavo po pamokų. Šios veiklos susijusios su sveiku maistu, sportu, judriaisiais žaidimais, sveika gyvensena. Mokiniai įgijo žinių, išmoko jas taikyti praktiškai.Sportinių žaidimų būrelį gali lankyti visi norintys mokiniai. Užsiėmimai vyksta mokyklos ir miesto stadionuose, parke, mokyklos sporto salėje pagal būrelio vadovės parengtą ir vaikų pasiūlytą planą. Mokiniai turiningai, aktyviai leidžia laiką po pamokų. Per aktyvias sporto veiklas mokiniai įgyja žinių apie sporto reikšmę ir sveiką gyvenseną, mokosi aktyviai leisti laisvalaikį, rūpintis savo sveikata, suvokia, kad sportas stiprina sveikatą, didina darbingumą, kelia nuotaiką. Dirbdami komandoje mokiniai mokosi bendrauti ir bendradarbiauti.Mokinių veiklos rezultatai vertinami ir žymimi kiekvienos veiklos pabaigoje pagal renginio vadovo parengtus kriterijus. |
| 17.3. Pateikite priedų sąrašą. Priedai gali būti pateikti įvairiomis formomis (pateiktys iki 10 skaidrių, iki 5 minučių trukmės vaizdo medžiaga, ne daugiau kaip 10 nuotraukų, užduotys, iliustracijos ir kt.). |
| Nuotraukos  |
| 18. | Išvardykite, kokias planuojate vykdyti iniciatyvas, susijusias su fiziniu aktyvumu, sveikos gyvensenos ugdymu ir saugios aplinkos kūrimu, 2018–2019 mokslo metais. Nurodykite planuojamų iniciatyvų numatomą datą. |
| * Sporto veiklos dienos, 2018 m. rugsėjo mėnuo, 2019 m. gegužės mėnuo.
* Europos judriosios savaitės akcija „Diena be automobilio“, 2018 m. rugsėjo 22 d.
* Tarpklasinės, tarpmokyklinės kvadrato varžybos, 2018 m. lapkričio mėnuo.
* Projektas „Kur slypi sveikata?“, 2018 m. lapkričio–gruodžio mėn.
* Tarpklasinės, tarpmokyklinės varžybos „Drąsūs, stiprūs, vikrūs“, 2019 m. kovo mėnuo.
* Tarpmokyklinės futbolo žaidynės „Pradinukų lyga“, 2019 m. gegužės mėnuo.
* Projektas „Sveikatiada“, nuo 2018 m. spalio mėnesio iki 2019 m. gegužės mėnesio.
* Judrioji šeimos diena, 2019 m. gegužės mėnuo.
* Rytinė mankšta lauke, 2018 m. rugsėjo mėnuo, 2019 m. gegužės mėnuo.
* Priešmokyklinės ugdymo grupės vaikų ir pradinukų 1 km eitynės, 2019 m. birželio mėnuo.
* Sportinių žaidimų būrelio užsiėmimai vyks visus mokslo metus.
* Judriosios pertraukos „Aktyvus laisvalaikis“ vyks kiekvieną dieną.
* Plaukimo pamokos „Saugus vandenyje“ vyks pagal Alytaus švietimo skyriaus pateiktą tvarkaraštį.
* Klasių bendruomenių sporto vakarai „Sportuojame drauge – aš ir mano šeima“ vyks mokslo metų eigoje pagal klasės mokytojo pasirinktą tvarkaraštį.
 |
| 18.1. Planuojamų iniciatyvų tikslas(-ai) ir uždaviniai (ne daugiau nei 3 uždaviniai). |
| Tikslas – mokyti mokinius branginti sveikatą, prisiimti atsakomybę už savo ir bendruomenės narių sveikatą, kurti saugią ir sveiką aplinką.Uždaviniai1. Ugdyti fizinio aktyvumo poreikį ir sudaryti sąlygas šį poreikį tenkinti bei patirti judėjimo džiaugsmą.
2. Lavinti savistabos, savikontrolės ir saviugdos įgūdžius, ugdyti bendravimo, bendradarbiavimo komandoje ir grupėje nuostatas, elgesį.
3. Supažindinti su fizinio ugdymosi galimybėmis ir judėjimo formų įvairove, svarbia fiziniam pajėgumui didinti, judesių kultūrai puoselėti, sveikatai stiprinti, sveikos gyvensenos įgūdžiams įgyti ir saviraiškai.
 |
| 18.2. Trumpai aprašykite planuojamas iniciatyvas, ketinamas įvesti naujoves.  |
| Planuojame organizuoti tradicinius renginius, tačiau truputį keisime jų veiklas, įtrauksime į jas naujų partnerių. Taip pat dalyvausime Alytaus švietimo skyriaus, Alytaus miesto savivaldybės visuomenės sveikatos biuro, Alytaus miesto mokyklų, šalies švietimo institucijų organizuojamuose sporto ir sveikatos stiprinimo renginiuose.Rugsėjo mėnesį į Sporto veiklos dienos programą įtrauksime orientavimosi sporto elementų.Gegužės mėnesį į Sporto veiklos dieną pakviesime olimpietę Vaidą Žūsinaitę.Rugsėjo ir gegužės mėnesiais organizuosime rytinę mankštą lauke su muzika.Judrioji šeimos diena vyks šeštadienį Dainų slėnyje. Dalyvaus šiaurietiško ėjimo specialistai.Į klasių bendruomenių sporto vakarus „Sportuojame drauge – aš ir mano šeima“ kviesime Alytaus miesto savivaldybės visuomenės sveikatos biuro darbuotojus.Projekto „Kur slypi sveikata?“ veiklą norime paįvairinti pakvietę įvairių sporto šakų trenerių, Alytaus miesto savivaldybės visuomenės sveikatos biuro darbuotojų.  |
| **Bendros nuostatos patvirtinimui** |
| 19. | Patvirtinkite, kad sutinkate viešai paskelbti parengtą paraiškos formoje esančią informaciją. |
| 🗹 TAIP |
| 20. | Patvirtinkite, kad prisiimate atsakomybę už mokinių saugą išvykų metu. |
| 🗹 TAIP |
| 21. | Patvirtinkite, kad mokykla sudarys bendradarbiavimo sutartį su Lietuvos mokinių neformaliojo švietimo centru dėl dalyvavimo kūno kultūros ir fizinio aktyvumo ugdymo edukaciniuose užsiėmimuose. |
|  | 🗹 TAIP |
| 22. | Patvirtinkite, kad mokykla dalyvaus visuose dešimtyje užsiėmimų, o viename užsiėmime dalyvaus mažiausiai 15 mokinių. |
|  | 🗹 TAIP |
| 23. | Motyvuokite, kodėl jūsų mokykla nori dalyvauti projekte (ne daugiau nei 0,5 puslapio). |
| Siekiame, kad mokiniai nuo mažens suvoktų aktyvaus judėjimo naudą, išmoktų aktyviai leisti laisvalaikį, suprastų, kad judėjimas stiprina sveikatą, didina darbingumą, kelia nuotaiką. Sportuodami drauge mokiniai patiria džiaugsmą ir daug kitų emocijų, išbando savo jėgas, mokosi bendrauti ir bendradarbiauti, veikti komandoje. Norime, kad mokiniai taip pat skatintų tėvus atkreipti dėmesį į judėjimo naudą. Todėl mokykla sudaro sąlygas stiprinti sveikatą, įgyti sveikos gyvensenos įgūdžių, kartoms būti ir tikslo siekti drauge.Stengiamės uždegti vaikus ir jų tėvus įvairioms veikloms: pamokoms, projektinei veiklai, aktyviai sporto ir fizinei veiklai. Ugdome mokinių poreikį aktyviai ilsėtis. Siekiame, kad aktyvi sporto veikla būtų puoselėjama ne tik mokykloje, bet ir namuose. Per įvairiapusę projektinę veiklą siekiame sutelkti įvairių institucijų bendras jėgas mokinių fiziniam aktyvumui skatinti ir vidinei motyvacijai stiprinti. Mokykla turi puikią sporto salę ir lauko aikštyną, kuriuose vyksta ne tik pamokos, bet ir įvairios sporto veiklos. Tačiau renginius, veiklas organizuojame ne tik mokyklos teritorijoje. Mūsų mokykla yra miesto centre, prie miesto parko, šalia miesto stadionas su teniso kortais ir uždara sale. Netoli yra Adolfo Ramanausko‑Vanago gimnazija su šiuolaikišku sporto aikštynu. Šalia mokyklos parkas ir Dainų slėnis, todėl naudojamės šiomis gamtos ir bendradarbiaujančių institucijų teikiamomis galimybėmis aktyvioms veikloms vykdyti. Mokyklos organizuojamose veiklose noriai dalyvauja mokiniai, tėvai ir partneriai. Šis glaudus bendradarbiavimas padeda įvairinti sporto veiklas, ragina mokinius atkreipti dėmesį į sporto svarbą ir sveiką gyvenseną, skatina mokinių aktyvumą mokyklos bendruomenės gyvenime.  |
| Kokių kūno kultūros ir fizinio aktyvumo ugdymo edukacinių užsiėmimų pageidautumėte? Kokios tikslinės grupės juose dalyvautų (pvz., plaukimas – 12–14 m. mokiniai, aerobika – 12–14 m. mokiniai)? |
| Sportiniai šokiai arba aerobika – 6–10 m. mokiniai.Sportiniai žaidimai miesto stadione, lauko teniso treniruotės – 6–10 m. mokiniai.Judrieji žaidimai Dainų slėnyje prie pėsčiųjų tilto – 6–10 m. mokiniai.Dziudo (aikido) pratybos – 6–10 m. mokiniai.Jogos pratimai – 6–10 m. mokiniai.Sporto veiklos pramogų parkuose (netoli Alytaus, kituose miestuose) – 6–10 m. mokiniai. Plaukimas – 6–8 m. mokiniai.Žiemos sporto žaidimai lauke – 6–10 m. mokiniai. |

Direktorė \_\_\_\_\_\_\_\_\_\_\_\_\_\_\_\_\_\_\_ Aldona Marijona Karalevičienė

 parašas